186 A MAGYAR TUD. TÁRSASÁG ÉRTEKEZÉSEI. 
rendelkezni kegyeskedjék. — d) Hogy mindazon, János király haláláig tör- 
tént kártételek és bántalmak, melyeket egyik királynak alattvalói a má- 
sikéi ellen elkövettek , örök feledékenységbe bocsáttassanak. — e) Hogy 
mind Ferdinándnak, mind János királynak igazságos címből és részreszí- 
tás nélkül tett oly adományai, melyek valóságos birtokbajövetel által tel- 
jesedésbe mentek, ellent nem állhatván a másik király által azon jószágok 
felett költ adományok , érvényességüket örökre tartsák meg; oly adomá- 
nyok közól pedig , melyekre nézve egyik királynak adományosa sem jöhe- 
tett birtokba, Erdélyben, és Bihar, Orod, Csongrád, Zaránd, Békes , 
Torontál , Temes , Külső-Szolnok és Szöriny vármegyékben ugyan János 
királynak , az ország egyéb vármegyéiben pedig Ferdinándnak adományai 
hajtassanak végre , és ezen utolsó határozattól csupán csak a János király 
tulajdon jószágai felett tett adományokra nézve tétetik kivétel, azoknak 
dolga jövő országgyűlésre halasztatván. — f) Hogy Izabella királynénak 
és fiának, és a váradi püspöknek és Petrovich Péternek adományaik, mivel 
adományozó hatalommal nem birtak, csak azok legyenek érvényesek, 
melyeket a királyi felségnek múlt évben Erdélybe küldött biztosai, vagy 
önmaga a felség helybenhagytak, vagy ezután a felség megerősítend , az 
Izabella királyné birtokában János király halála óta törvényesen tett fel- 
vallások , és törvény rendje szerint hozott itéletek mindazáltal mind tart- 
sák meg érvényességüket, egyedűl csak az engedtetvén meg: hogy ha ki 
magát a váradi püspök által hozott valamely ítélet által igazságtalanúl 
megsértettnek vélné, a királyi felségtól új ítéleti kegyelmet, habár élt 
volna is már perújítással , szabadon nyerhessen. 
A 24—28-dik ágazatok, melyek az igazság kiszolgáltatását sürge- 
tik , az ünnepnyolcadi és egyházi törvényszékek által ugyan a táborozás 
idejének kivételével, a helytartó által pedig táborozás alatt is. Továbbá 
rendelik : hogy ha a király nádort nevezne, az a régi s Lajos király halála 
előtti pereket is ítélhesse. 
A 30-dik ágazat, melyben a király kéretik: hogy minekutána már 
egész országszerte királynak elismértetett, az ország rendeinek szabadsá- 
gait ezután minden tárgyakra nézve megtartani, és mások által is megtar- 
tatni kegyeskedjék, a várbeli külföldi tisztekre nézve még is megenged- 
tetvén: hogy a várak őrízeténél meghagyathassanak , de csak úgy, hogy a 
várak ellátásába magokat ne avassák, és kihágásaikért országunk rendes 
